Aleksandar Ravlić - Wikipedia, slobodna enciklopedija

# Aleksandar Ravlić

### Sa Wikipedije, slobodne enciklopedije

Aleksander „Aco“ Ravlić

Aleksander „Aco“ Ravlić (1929 - 15. septembra 2005) je bosanskohercegovački i banjalučki novinar i fotograf. Do odlaska u mirovinu 1990. godine bio je profesionalni novinar i dugogodišnji rukovodilac Dopisništva „Vjesnika“ (Zagreb) u Banjaluci. Počeo se baviti publicistikom početkom 1950-ih, od kada predano istražuje u prvom redu banjalučku prošlost. Usporedo s tim je po agilnosti bio zapažen društveni radnik, osobito u sportu, u kojemu je obavljao mnogobrojne odgovorne dužnosti u klubovima i savezima, te organizacionim odborima u Banjoj Luci i Bosanskoj Krajini. Bio je član i više izvršnih odbora u Bosni i Hercegovini i Jugoslaviji. Uz svakodnevni posao, istraživanje prošlosti i pisanje, Ravlić se bavio i fotografijom. U publikacijama kojima je autor i brojnim drugim drugih autora, objavljeno je više stotina njegovih crno-bijelih i kolor snimaka, dok je mnogo snimaka objavljeno u dnevnicima Vjesnik i Sportske novosti, odnosno tjednicima nekada velike kuće Vjesnik. Ravlićev kolor snimak - „Karneval na Vrbasu“, načinjen pod zidinama stare utvrde Kastel, na Vrbasu, je odabran za prvi turistički plakat Banjaluke, koji se pojavio u julu 1979. Podaci rječito pokazuju koliko je Ravlić plodan publicist. Broj stranica u knjigama kojima je autor, odavno je prekoračio brojku 5000, a vrijedno je pomena da je većinu svojih publikacija, i nekoliko drugih, likovno i grafički sam uredio. Dobitnik je više vrijednih i značajnih priznanja među kojima se ističu: Nagrada „Veselin Masleša“ za oblast kulture SO Banja Luka (1975), Plaketa SO Cazin - najznačajnije priznanje Cazina (1985), Nagrada za životno djelo Udruženja sportskih novinara Jugoslavije (1983), Dvadesetpetomajske nagrade SR BiH (1981), zatim dviju plaketa Sportskih novosti, Srebrne plakete Vjesnika...

## [uredi] Bibliografija

- 35 godina Borca (1961)
- 100 potresnih dana Banja Luke (1970)
- Pola stoljeća Borca (1976)
- Banja Luka - razdoblja i stoljeća (1979)
- Banja Luka - napori i radosti (1985)
- Drugo stoljeće hotela „Bosna“ (1986)
- Jelšingrad 50 (1937-1987)
- Banja Luka grad - Town of Banja Luka (1990. i 1992.)
- Banjalučka Ferhadija - ljepotica koju su ubili (1996)
- Banjalučki povijesni listići I (2001)
- Banjalučki povijesni listići II (2003)

Preuzeto sa: "http://bs.wikipedia.org../../../a/l/e/Aleksandar_Ravli%C4%87_4e2c.html"

Kategorije: Bosanskohercegovački novinari

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga